**Квэст-гульня "Чароўны свет прафесій дзіцячага саду".**

**Задачы.** Пазнаёміць дзяцей з прафесіямі супрацоўнікаў дзіцячага саду; фарміраваць у дзяцей уяўленне пра сацыяльную ролю працы дарослых і значнасць прафесій у жыцці грамадства; узбагачаць і актывізаваць слоўнік дзяцей па тэме "Прафесіі"; развіваць пазнавальную цікавасць, творчыя здольнасці дзяцей; выхоўваць добразычлівае стаўленне, павагу да працаўнікоў дашкольнай установы.

**Папярэдняя праца.**

Гутаркі пра прафесіі. Чытанне твораў мастацкай літаратуры для дзяцей пра прафесіі: У. Маякоўскі "Кем быть?", С. Міхалкоў " Мамы всякие нужны", " Дядя Степа – милиционер», ", Дж. Радары "Чем пахнут ремесла". Настольна-друкаваныя дыдактычныя гульні па тэме "Прафесіі", "Адгадай прафесію".

**Выхавальнік:** Дзеці, сёння раніцай я атрымала ліст, адрасаваны нашай групе. Давайце прачытаем яго.

 "Добры дзень дзеці, я чараўніца з горада Майстроў. У маім горадзе жывуць людзі розных прафесій, якія не ведаюць, што такое лянота. Яны з задавальненнем працуюць, дапамагаюць адзін аднаму. Але злая чараўніца Гультайкіна вырашыла зачараваць наш горад. Яна хоча, каб усе людзі ў нашым горадзе сталі такімі ж гультаяватымі, як яна сама. У горадзе зніклі ўсе прылады, і людзі забыліся, хто яны па прафесіі і што павінны рабіць. Гэта чараўніца Гультайкіна нахуліганіла. Яна знайшла чароўную кнігу і прачытала загавор, які навёў у горадзе гэты перапалох. Жыхары горада просяць нас дапамагчы. Гультайкіна прыгатавала выпрабаванні, толькі выканаўшы яе выпрабаванні, можна зняць чары з горада. За кожнае правільна выкананае заданне вы атрымаеце падказку для таго каб знайсці іншую падсказку.

**Выхавальнік:** Дзеці вы згодны? (адказы дзяцей)

**Выхавальнік:** Тады адпраўляемся. Нам трэба выканаць чароўныя рухі, якія дапамогуць нам перанесціся ў горад Майстроў.

Вы гатовыя? Заплюшчылі вочы, пакружыліся.

**Выхавальнік:** Дзеці, паспрабуйце правільна выканаць заданні і тады вы зможаце дапамагчы жыхарам горада Майстроў. Жыхары горада вельмі радыя таму, што вы вырашылі ім дапамагчы і прыгатавалі для вас падказкі, якія дапамогуць нам выканаць усе заданні Гультайкіна. Давайце адкрыем канверт з падказкай. **Выхавальнік:** Куды ж нам рухацца? Каб даведацца, куды нам адправіцца, нам - трэба адгадаць загадку:

Усімі супрацоўнікамі яна кіруе.

Любую праблему яна ўміг вырашае,

Дапаможа, падкажа, давядзе ўсё да ладу,

Яе завуць гаспадыняю дзіцячага саду. (Загадчык.)

Вы правы і наша вандраванне ў чароўны свет прафесій дзіцячага саду пачнецца з кабінету загадчыка.

Добры дзень, Вера Уладзіміраўна! Вы не бачылі паштоўку з падказкай??

**Загадчыца:** Спачатку адкажыце на мае пытанні, тады скажу.

Як мяне завуць і кім я працую ў дзіцячым садзе?

Як вы думаеце можа існаваць сад без загадчыка?

Якую працу я выконваю?

Малайчынкі, вы з заданнем справіліся, даю вам наступную падказку.

Дзеці атрымліваюць скрынку, усярэдзіне якой знаходзіцца шпрыц.

**Выхавальнік:** Як вы думаеце, пра што кажа гэта падказка, і куды нам трэба з вамі рухацца. (Адказы дзяцей.)

Дзяцей сустракае медсястра Святлана Анатольеўна.

**Медсястра:** Добры дзень, дзеці! Медсястра расказвае пра сваю працу і задае дзецям пытанні:

Чым вымяраюць тэмпературу? (тэрмометрам)

Якой прыладай доктар слухае хворых? (фанендаскопам)

Калі ты параніўся, што рабіць? (мазаць ёдам, заляпіць пластырам)

Для чаго патрэбныя прышчэпкі? (каб не хварэць)

У канцы медсястра дае дзецям скрынку ўсярэдзіне якой знаходзіцца чарпак.

**Выхавальнік:** Як вы думаеце, пра што гэта падказка і куды нам трэба з вамі рухацца. (Адказы дзяцей.)

Повар Людміла Станіславаўна сустракае дзяцей.

**Повар:** Дзеці, рада вітаць вас . Як вы ўжо здагадаліся, я повар (сцісла расказвае пра працу повара). Я таксама прыгатавала вам заданні-пытанні– паспрабуйце адказаць на іх правільна.

Як называцца галаўны ўбор повара?

Для чаго патрэбны галаўны ўбор?

На чым рыхтуюць ежу?

Які посуд і прыборы патрэбныя повару? (дзеці пералічваюць).

**Повар:** Дзякуй, дзеці! Вы добра папрацавалі. Вось вам падказка, каб рухацца далей. (дае дзецям паштоўку)

**Выхавальнік:** (адкрывае паштоўку і чытае) каб адправіцца далей трэба адгадаць загадку:

Ах, якія гэта пакуты

Не даюцца дзецям гукі.

Вечныя памылкі -

Замест: "рыбкі - лыбкі".

"Міска" замест "Мішка",

"Фыфка" замест " Шышка"!

Я адкрыю вам сакрэт -

Вам дапаможа… (Лагапед)

(Дзеці адпраўляюцца ў кабінет настаўніка - дэфектолага.)

Дзяцей сустракае настаўнік - дэфектолаг Ірына Іосіфаўна. Сцісла расказвае пра сваю прафесію і прапануе заданні:

1. Малюнкі з выявамі садавіны і ягад (назваць, як будзе называцца сок і варэнне з прапанаванай садавіны: вішня, абрыкос, сліва, яблык, груша) - вішнёвы сок, вішнёвае варэнне і г.д.

2. Гульня "Знайдзі лішні прадмет" (дзецям прапануецца малюнак з выявай прадметаў на вызначаны гук і адна лішняя).

**Настаўнік-дэфектолаг:** Малайцы, дзеці! Вось вам наступная падказка. (Настаўнік- дэфектолаг паказвае дзецям фартух, дзеці адгадваюць каму ён патрэбен )

**Выхавальнік:** Дзеці, кожны дзень, прыходзячы ў групу, мы сустракаемся з нашай Інай Віктараўнай. А як вы думаеце, навошта Іна Віктараўна кожны дзень прыходзіць у дзіцячы сад?

**Дзеці:** Іна Віктараўна працуе ў дзіцячым садзе памочнікам выхавальніка

**Выхавальнік:** Правільна дзеці, але давайце спытаем пра гэта ў самой Іны Віктараўны. (Выхавальнік просіць няню некалькі хвілін пасядзець з імі і расказаць пра сваю прафесію)

**Памочнік выхавальніка:** Сапраўды, дзеці, дзіцячы сад - гэта мая праца. Тут у мяне вельмі шмат спраў. Цікава, а вы заўважылі, што ж я раблю ўвесь дзень на сваёй працы!

**Дзеці:** Вы мыеце падлогу, чысціце дываны, мыеце посуд, прыносіце нам ежу, дапамагаеце нам апранацца, разам з выхавальнікам праводзіце заняткі.

**Выхавальнік:** Правільна дзеці, з раніцы рупліва Іна Віктараўна для вас стараецца і дапамагае выхавальніку таму яе прафесія так і называецца памочнік выхавальніка.

**Памочнік выхавальніка:** Шмат у мяне працы, я б, напэўна, ніколі з ёй не справілася, калі б не мае памагатыя.

Жадаеце я пазнаёмлю вас з некаторымі з іх?!

**Дзеці:** Так

**Памочнік выхавальніка:** Я вам загадаю загадкі, адгадаўшы іх вы даведаецеся, што ж гэта за прадметы.

Ён заўсёды стаіць у куце

Каля печы на падлозе

Калі хтосці смецце кідае.

Ён заўсёды прыбірае. (Венік)

Я не чарапаха — робат,

Але працаваць люблю,

Я не слон, але ў свой хобат

З дывана ўвесь пыл лаўлю. (Пыласос.)

Пыл на шафе пратрэ

І стол у парадак прывядзе.

Увесь посуд перамые

І да бляску адатрэ. (Губка)

**Памочнік выхавальніка:** Правільна дзеці. Усе мае прадметы служаць для навядзення чысціні і парадку, таму самі яны таксама любяць парадак і я заўсёды стаўлю іх на месца, інакш яны не будуць мне дапамагаць (прыбірае прадметы на месца).

**Выхавальнік:** Ну, што дзеці запомнілі, якія памагатыя ў Іны Віктараўны. Давайце цяпер праверым, пагуляем у гульню якая так і называецца "Што трэба для працы памочніку выхавальніка"

Гульня з мячом.

(Памочнік выхавальніка кідае мяч дзецям і называе прадмет, калі гэты прадмет патрэбен ёй для працы, мяч трэба злавіць, і растлумачыць, што ім робяць, калі не адбіць мяч.)

1) Лапата (не)

2) Губка (так - ёй мыюць посуд)

3) Каструля (не)

4) Венік (так - ім падмятаюць падлогу)

5) Гумовыя пальчаткі (так - у іх мыюць падлогу)

6) Кніга (не)

7) Будзільнік (не)

8) Пыласос (так - ім чысцяць (пыласосяць) дываны)

9) Торба (не)

10) Анучка (так - ёй праціраюць пыл)

11) Тэлефон (не)

12) Швабра (так - ёй мыюць падлогу)

13) Ручка (не)

**Выхавальнік:** Малайчыны дзеці добра ўсё запомнілі. Вось бачыце колькі прадметаў памагатых у Іны Віктараўны, але і з іх дапамогай у яе шмат спраў і яна вельмі стамляецца пасля працы. Давайце будзем дапамагаць Іне Віктараўне ў дзіцячым садзе.

**Дзеці:** Давайце

**Выхавальнік:** А як жа мы можам ёй дапамагчы?

1) Каб падлога ў карыдоры была чыстаю - трэба ногі выціраць.

2) Каб менш падмятаць падлогу - не раскідваць смецце.

3) А што робіць дзяжурны – дзяжурны дапамагае накрываць на стол і адносіць посуд у ракавіну.

**Выхавальнік:** Малайчыны. Сёння мы справіліся з усімі выпрабаваннямі і дапамаглі расчараваць горад Майстроў. Зараз мы вяртаемся у групу.

**Выхавальнік:** Дзеці вам спадабалася наша вандраванне? (Адказы дзяцей.)

Што новага вы даведаліся пра прафесіі сёння? (Адказы дзяцей)

Чыя праца вам спадабалася больш за ўсё? Вы думалі над пытаннем "Кім станеце ў будучыні?" (Апытанне дзяцей, кім яны жадаюць стаць?)

На сённяшні дзень наша вандраванне сканчаецца. Шмат людзей розных прафесій працуе ў дзіцячым садзе, і без іх нам было б цяжка. Я ўпэўнена, што вы станеце добрымі прафесіяналамі ў сваёй прафесіі, калі вырасцеце.

Много на земле работы

Все попробовать охота.

Чтоб профессию иметь

Надо лень преодолеть.

Очень хорошо учиться.

Чтоб могли тобой гордиться.

**Выхавальнік:** Давайце скажам вялікае дзякуй нашым супрацоўнікам!